Test NR. 4

**1. Acțiunile informative ale serviciilor de informații privind domeniile politice și strategice, potențialul militar și economic, resursele umane și tehnologice cu relevanță strategică;**

Serviciile de informaţii sunt organizaţii care culeg, coroborează şi oferă factorilor de decizie politică date şi informaţii relevante. Serviciile de informații joacă un rol esențial în protejarea securității naționale și în ajutarea autorităților de punere în aplicare a legii de menținere a statului de drept. În condițiile în care terorismul, atacurile cibernetice și crima organizată constituie amenințări tot mai mari , munca serviciilor de informații a devenit tot mai urgentă, complexă și globală.

Prin diferite mijloace, agențiile de informații colectează informații despre persoane străine, locuri, evenimente și activități care sunt necesare guvernului ,dar care nu pot fi (sau nu sunt ușor) obținute prin surse disponibile public sau contacte diplomatice.

Acţiunile informative ale serviciilor de informaţii externe sunt cunoscute sub numele de *spionaj* (obţinerea de informaţii din ţări străine, privind domeniile politice şi strategice, potenţialul militar şi economic, resursele umane şi tehnologice cu relevanţă strategică, etc.

O reţea de spionaj, în formula clasică, cuprinde:

* Rezidentul – coordonatorul reţelei, care totodată menţine legătura cu Centrala; acesta recrutează şi instruieşte agenţi;
* Recrutorul – lucrează sub comanda directă a rezidentului, specializat în cooptarea de agenţi;
* Ofiţerii operativi, sunt de două categorii: legali sau ilegali (acoperiţi), care au în răspundere o parte a reţelei, constituită prin activitatea unor recrutori;
* Agenţii – persoanele care au acces la informaţiile de interes şi le furnizează ofiţerilor operativi sau rezidentului.

Astăzi, în ţările democratice, comunitatea serviciilor secrete este organizată după principii asemănătoare. Trăsătura comună a filozofiei funcţionării serviciilor de informaţii într-o democraţie este controlul civil asupra activităţii lor, în sensul că anumite comisii civile (de obicei parlamentare) au atribuţii pentru verificarea legalităţii activităţii, îndeosebi în problema alocării resurselor financiare, dar cu interdicţia firească a accesului civililor la detaliile strict secrete ale operaţiunilor sau la identitatea reală a ofiţerilor şi agenţilor.

Serviciile de informații sunt un factor important al securității naționale. Rolul lor principal este de a colecta, procesa, analiza și disemina informații despre amenințările la adresa statului și a populației sale. Din cauza activității lor „întunecate”, serviciile de informații pentru mulți cetățeni de rând sunt sinonime de violență, frică și intimidare.

Rolul serviciilor secrete pare din ce în ce mai important în lumea contemporană, pe următoarele considerente:

* Competiţia militară între state devine tot mai mult o competiţie economică, iar spionajul tehnologic devine o sursă esenţială a progresului tehnic. Dovezile despre spionarea reciprocă în acest domeniu a partenerilor NATO sau Uniunii Europene sunt afară de orice dubiu;
* În contextul fenomenului globalizării, combaterea reţelelor traficanţilor de droguri sau ale crimei organizate a atras o colaborare a serviciilor secrete în acţiuni de specialitate, dincolo de alianţele politice sau de ideologia oficială a statelor;
* Diferitele războaie presupun o pregătire informativă profesionistă, chiar din perioada premergătoare (dezinformare, câştigarea opiniei publice, atragerea factorilor de decizie din ţări posibil aliate sau care trebuie menţinute în neutralitate), dar şi pe timpul desfăşurării operaţiunilor militare.

În Republica Moldova, SIS previne și contracarează aspirațiile subversive orientate împotriva Republicii Moldova, acțiunile de subminare violentă a instituțiilor democratice ale statului, alte acțiuni ce prezintă amenințări la adresa securității statului; întreprinde măsuri de prevenire și de combatere a infracțiunilor cu caracter terorist, a acțiunilor de finanțare și de asigurare materială a actelor teroriste și altor activități extremiste; edifică și asigură funcționarea securizată a sistemelor guvernamentale de comunicații, protecția și prevenirea divulgării de informații ce constituie secret de stat; asigură crearea, funcționarea și dezvoltarea sistemelor de protecție criptografică și tehnică a informației; întreprinde măsuri de asigurare contrainformativă în condițiile legii

2**. Securitatea informațională ca factor de organizare a societății contemporane.**

La începutul mileniului III, în epoca informatizării globale, devin şi mai actuale cuvintele lui Winston Churchill, care afirma că cel ce „posedă informaţia, stăpâneşte lumea”. Informația este conceptul care stă la baza acestei ere, este obiectul principal de lucru la momentul actual și în anii ce vor urma. Informaţia este unul dintre principalele active ale business-ului contemporan şi ale administrării de stat, activ care necesită protecţie. Securitatea informațională devenind un atribut indispensabil la etapa actuală și la nivel internațional.

La ziua de azi este evident că sfera informaţională, ca factor de organizare a societăţii contemporane, are o influenţă activă în: situaţia politică, economică, de apărare şi alte componente ale securităţii statului. Implementarea activă şi multilaterală a tehnologiilor informaţionale a determinat transformarea structurii societăţii mondiale, conducând treptat spre dispariţia frontierelor naţionale.

Astăzi securitatea informaționala joacă un rol la fel de important. A devenit un subiect deosebit de actual, care persistă practic pe agenda tuturor conferințelor și forurilor de specialitate. Aceasta se datorează faptului că, pe de o parte, informația este estimată la nivelul celui deal patrulea element vital, după aer, apă și foc. Iar, pe de altă parte, că era informațională a adus schimbări profunde în evoluția riscurilor. A modului în care instituțiile statului, organizațiile private, persoanele individuale și societatea în întregime. Ar trebui să răspundă provocărilor și oportunităților create de revoluția tehnologică.

Dependenţa de informaţie este tot mai mare, chiar periculoasă. Există state care depind totalmente de informaţiile oferite de componentele spaţiului cibernetic naţional. Blocarea acestuia timp de câteva ore poate să conducă la instaurarea haosului în ţara respectivă. În acest context, afectând, în bună măsură, şi securitatea sistemului informaţional global.

Fenomenul infracţionalităţii informaţionale afectează instituţiile publice şi private, cu consecinţe de nebănuit. Acesta capătă accente catastrofale când este vorba de siguranţa şi apărarea naţională. Unde securitatea informațională are o importanţă vitală. În prelucrarea informaţiilor şi în asigurarea fundamentării deciziilor.

Problema securității informațiilor, care ocupă unul dintre locurile cheie în sistemul de asigurare a intereselor vitale ale tuturor țărilor fără excepție, este deosebit de relevantă. Acest lucru se datorează în primul rând nevoii urgente de a crea un mediu informațional dezvoltat al societății, deoarece prin mediul informațional se realizează mai des amenințările la adresa securității naționale în diverse sfere de activitate ale individului, societății și statului.

Lumea este în continuă mişcare, cerinţele de securitate şi confidenţialitate cresc pe zi ce trece, ameninţările ţin pasul. Transformările secolului XXI au influențat inclusiv modul de desfășurare a conflictelor. Războaiele nu se mai câștigă în tranșee, în plan fizic, ci în mediul virtaul, prin intermediul informațiilor. Astfel, în noua conjunctură creată, serviciilor de informații le revine rolul să răspundă provocărilor contemporane determinate de era informațională. Să-și consolideze performanța operațională şi analitică prin utilizarea noilor instrumente de acțiune pentru prevenirea şi combaterea amenințărilor la adresa securității informaționale.

**3. Definirea conflictelor militare interne;**

Conflictul militar este definit drept o stare de neînţelegere, dezacord sau ciocniri de interese antagonice între părţi adverse, care a degenerat, ca urmare a anumitor condiţii, în acţiuni violente sau război.

Un conflict armat neinternațional (sau „intern”) se referă la o situație de violență care implică confruntări armate prelungite între forțele guvernamentale și una sau mai multe grupuri armate organizate, sau între astfel de grupuri înseși, care apar pe teritoriul unui stat. Spre deosebire de un conflict armat internațional, care se opune forțelor armate ale statelor, într-un conflict armat intern, cel puțin una dintre cele două părți opuse este un grup armat nestatal.

Noțiunea de conflict militar intern/neinternaţional este calificată, conform Art. 3 comun Convențiilor de la Geneva, drept „…conflict armat neprezentând un caracter internaţional şi ivit pe teritoriul uneia dintre Înaltele Părţi Contractante…”, asimilând acestuia războaiele civile, religioase, de eliberare națională împotriva dominației coloniale, de schimbare a regimurilor politice şi de secesiune.

Protocolul adiţional II restrânge definiţia conflictului armat intern/neinternaţional, astfel cum aceasta este stipulată în Art. 3 comun Convenţiilor de la Geneva şi stabileşte necesitatea îndeplinirii anumitor condiţii speciale care îi determină aplicabilitatea . Astfel, Art. 1 alin.(1), defineşte conflictele armate interne/neinternaţionale drept „…toate conflictele care nu cad sub incidenţa Protocolului adiţional I şi care se desfăşoară pe teritoriul unei Înalte Părţi Contractante, între forţele sale armate şi forţe armate dizidente sau grupuri înarmate organizate care, sub conducerea unui comandament responsabil, exercită un asemenea control asupra unei părţi a teritoriului său, încât să le permită să desfăşoare operaţii militare susţinute şi coordonate şi să aplice prezentul Protocol”.

Alin.(2) al aceluiaşi articol prevede excepţiile de la calificarea unei situaţii ca şi conflict armat intern, statuând că Protocolul adițional II „…nu se va aplica situaţiilor de tensiune internă şi tulburărilor interne cum sunt actele de dezordine publică, actele sporadice şi izolate de violenţă şi alte acte analoge, care nu sunt conflicte armate”,.

Pe baza Convenţiilor de la Geneva şi a Protocoalelor adiţionale, doctrina consideră conflictul armat intern/neinternaţional ca fiind de două tipuri, respectiv cel tipic, căruia i se aplică Art. 3 comun Convenţiilor de la Geneva şi cel de mare intensitate, căruia i se aplică în totalitate dispoziţiile Protocolului adiţional II.

Deseori, fenomene precum tensiunile și tulburările interne pot fi confundate cu un conflict armat intern. Cu toate acestea, din analizarea dispozițiilor conținute de Protocolul adițional II, nu pot fi identificate criterii exacte pentru delimitarea fenomenelor de tensiuni și tulburări interne de conflictele armate interne/ neinternaţionale. Astfel de criterii sunt stabilite, însă, pe cale jurisprudențială, Tribunalul Penal Internațional pentru Fosta Iugoslavie instituind două criterii de delimitare a situațiilor, respectiv intensitatea conflictului materializată prin „...seriozitatea atacurilor, dacă a fost o creștere a confruntărilor armate, o răspândire a violenței asupra teritoriului pentru o perioadă de timp, o creștere a numărului de forțe guvernamentale și mobilizarea ca și distribuția de arme între ambele părți la conflict, precum și dacă a atras atenția Consiliului de Securitate și dacă au fost adoptate rezoluții cu privire la acest conflict” și organizarea părților prin luarea în considerare a anumitor „... factori precum existența sediilor, zone desemnate de violență și abilitatea de a procura, transporta și distribui arme”.

 Dată fiind implicarea statelor terțe în conflictele armate interne desfăşurate pe teritoriul unui alt stat fie în mod direct, fie prin susţinerea forţelor insurgente, a luat naştere conflictul armat intern devenit internaţional/internaţionalizat.

Un exemplu clasic de conflict armat intern devenit internațional/internaționalizat este intervenția SUA în Nicaragua, în debutul anilor ’80, soldată cu litigiul supranumit Cazul Nicaragua versus SUA, care a fost dedus Curţii Internaţionale de Justiţie în anul 1986, cerându-se de către Nicaragua condamnarea SUA pentru sprijinul acordat forţelor contras împotriva Guvernului legitim.